text: Svært at blive valgt i Tønder
  09 juni 2015 kl. 14.06
  Folketingskandidater, der stiller op i Tønder-kredsen, har svært ved at blive valgt, fordi det er vanskeligt at samle tilstrækkeligt med stemmer i området.
  
  Det er rigtig svært at få en plads i Folketinget, hvis det er stemmerne i Tønder, der skal skaffe mandatet. Hverken i 2007 eller i 2011 lykkedes det for kandidater i Tønder-kredsen at opnå valg og der er heller intet der tyder på, at det lykkes denne gang.
  En af de kandidater der kæmper en hård kamp, er Susanne Linnet fra Venstre. Udsigterne til at hun bliver valgt, er meget lille. Alligevel så fortsætter Susanne Linnet sin valgkamp i Tønder og omegn.
  Hos socialdemokraterne har de helt opgivet at få den lokale kandidat Jan Salskov valgt. Derfor fører de i stedet valgkamp for Anne Sina, der er opstillet i Aabenraa- kredsen, hvor der er større chancer for valg.
  Se klip med Susanne Linnet der håber at det trods alle odds lykkes at blive valgt.
  Varighed 0.30
  